Source: http://www.minedu.sk/obsah-spisu-k-navrhu-na-vymenovanie-profesora/
Timestamp: 2018-02-19 21:27:07+00:00

Document:
Obsah spisu k návrhu na vymenovanie profesora | Ministerstvo školstva, vedy, výskumu a športu Slovenskej republiky
» Vysoké školstvo » Dokumenty a predpisy » Metodické usmernenia » Pracovné vzťahy, habilitačné konanie, vymenúvacie konanie » Obsah spisu k návrhu na vymenovanie profesora
S cieľom zjednodušenia prípravy predkladania návrhov na vymenovanie profesorov poskytujeme sumár dokumentov, ktoré sa doručujú ministrovi školstva, vedy, výskumu a športu SR podľa § 10 ods. 8 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon") a vyhlášky MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor v znení vyhlášky MŠVVaŠ SR č. 457/2012 (ďalej len „vyhláška").
Sprievodný list rektora adresovaný ministrovi má v prílohe obsahovať spis v štruktúre:
Žiadosť uchádzača o vymenovanie za profesora predsedovi VR fakulty, resp. VŠ (§4 ods. 1 vyhlášky)
Štruktúrovaný (tabuľkový stručný) životopis uchádzača, podpísaný uchádzačom (podľa § 4 ods. 2 vyhlášky a vzoru uvedeného nižšie) súčasne zaslať na odbor.vsv@minedu.sk. Súčasťou životopisu je aj kontaktná adresa uchádzača pre zaslanie pozvánky Kanceláriou prezidenta SR.
Osvedčené kópie dokladov uchádzača o vysokoškolskom vzdelaní 2. a 3. stupňa, dekrét docenta (podľa § 4 ods. 2 vyhlášky)
Prehľad pedagogickej činnosti uchádzača na vysokej škole a prehľad dosiahnutých výsledkov v tejto činnosti (podľa § 75 ods. 5 zákona a podľa § 4 ods. 2 vyhlášky)
Prehľad riešených výskumných, resp. umeleckých prác uchádzača (podľa § 75 ods. 5 zákona a podľa § 4 ods. 2 vyhlášky)
Zoznam uchádzačových pôvodných publikovaných vedeckých prác, odborných prác, umeleckých prác, učebníc, učebných textov, riešených výskumných úloh..., citácií a ohlasov, prednášok doma a v zahraničí (podľa Vyhlášky MŠVVaŠ SR č. 456/2012 Z. z. o centrálnom registri evidencie publikačnej činnosti a centrálnom registri evidencie umeleckej činnosti apodľa § 4 ods. 2 vyhlášky)
Prehľad uchádzačových výsledkov vedeckej, resp. umeleckej školiacej činnosti doktorandov (školených a ukončených) (podľa § 76 ods. 5 a 7 zákona a podľa § 4 ods. 2 vyhlášky)
Prehľad uchádzačom plnených kritérií (odporúča sa tabuľkový prehľad) na získanie titulu profesor schválených VR VŠ (podľa § 76 ods. 8 zákona a podľa § 5 ods. 1 vyhlášky)
Téma a sylaby inauguračnej prednášky (podľa § 4 ods. 9 vyhlášky)
Výpis zo záznamu VR fakulty, resp. VŠ o schválení členov inauguračnej komisie a oponentov (s uvedením ich pracovísk podľa § 4 ods. 6 vyhlášky)
Oponentské posudky (podľa § 4 ods. 8 vyhlášky)
Návrh na vymenovanie uchádzača za profesora v študijnom odbore - vyhodnotenie vypracované inauguračnou komisiou (podľa § 4 ods. 11 vyhlášky) podpísaný členmi inauguračnej komisie
Kópia správy o zverejnení konania inauguračnej prednášky z dennej tlače (podľa § 4 ods. 10 vyhlášky)
Výpis zo záznamu VR fakulty, resp. VŠ k návrhu na vymenovanie za profesora (výsledok tajného hlasovania) podpísaný dekanom - predsedom VR fakulty
Výpis zo záznamu VR VŠ k návrhu na vymenovanie za profesora (výsledok tajného hlasovania) podpísaný rektorom - predsedom VR VŠ
Informácia: Ministerstvo školstva, vedy, výskumu a športu SR nevyhotovuje kópie dekrétov a dokladov o vzdelaní.
V prípade potreby ďalších informácií kontaktujte: 02/59374379

References: § 10
 § 4
 § 4
 § 75
 § 4
 § 75
 § 4
 § 4
 § 76
 § 4
 § 76
 § 5
 § 4
 § 4
 § 4
 § 4
 § 4